Undanfari : FÉLVÞF 05 eða sambærilegur áfangi Í áfanganum læra nemendur sálfræðilegar aðferðir til að hafa áhrif á eigin líðan og andlegan styrk . Fjallað verður um tengsl hugsana við líðan og unnið eftir kenningum hugrænnar atferlismeðferðar . Unnið verður með slökun og streitustjórnun auk þess sem nemendur gera verkefni í anda jákvæðrar sálfræði , þjálfast í núvitundaræfingum og notkun tónlistar og slökunar til að hafa áhrif á líðan sína . Einnig verður unnið með samskiptahæfni , tilfinningar , sjálfsstyrkingu og nemendur skoða ýmsa þætti í sinni eigin hegðun og umhverfi sínu sem hafa áhrif á líðan þeirra .